**ԱՄՓՈՓԱԹԵՐԹ**
«2025 թվականի համար Հայաստանի Հանրապետության Կոտայքի մարզի Աբովյան համայնքում տեղական տուրքերի տեսակները և դրանց դրույքաչափերը սահմանելու մասին» Աբովյան համայնքի ավագանու որոշման նախագծի վերաբերյալ ներկայացված առաջարկությունների

|  |  |  |  |  |
| --- | --- | --- | --- | --- |
| Հ/հ | Առաջարկության հեղինակը, ստացման ամսաթիվը | Առաջարկության բովանդակությունը | Եզրակացություն | Կատարված փոփոխությունը |
| 1. | ՀՀ արդարադատության նախարարություն19.12.2024 թ.N //51974-2024 | 1. «2025 թվականի համար Հայաստանի Հանրապետության Կոտայքի մարզի Աբովյան համայնքում տեղական տուրքերի տեսակները և դրանց դրույքաչափերը սահմանելու մասին» որոշմամբ հաստատված հավելվածով ներկայացված աղյուսակում սահմանվում են Աբովյան համայնքի բնակավայրերում կիրառվող տուրքերի դրույքաչափերն, ինչպես նաև առանձին նշվում են համայնքում կիրառելի ընդհանուր դրույքաչափերը: Հայտնում ենք, որ վերոնշյալ կերպ դրույքաչափերի նախատեսումը խնդրահարույց է և կարող է թյուրըմբռնումների և կամայականությունների դրսևորման պատճառ հանդիսանալ: Այսպիսով՝ առաջարկում ենք առանձին սյունակով նախատեսել օրենքով սահմանված տուրքերի դրույքաչափերը, այնուհետև՝ նշել տուրքերի դրույքաչափերն ըստ բնակավայրերի` չտարանջատելով Աբովյան համայնքը:2. Որոշմամբ հաստատված ներկայացված դրույքաչափերի և գործակիցների կիրառման ձևը կարող է բարդություններ առաջացնել քաղաքացիների համար: Քանի որ դրանք պետք է կազմված լինեն այնպես, որ լինեն պարզ, մատչելի և հասանելի շահառուների համար։ Գործակիցները պետք է ներկայացված լինեն հստակ և միանշանակ, որպեսզի քաղաքացիները հեշտությամբ հասկանան, թե ինչի դիմաց ինչ տուրք է սահմանված: Դրույքաչափերը և գործակիցները պետք է արտահայտված լինեն պարզ լեզվով՝ բացառելով հնարավոր կամայականությունները և սխալ մեկնաբանությունները, ինչպես նաև՝ աղյուսակները պետք է կազմվեն այնպես, որ դրանք հեշտ լինեն ըմբռնելու և կիրառելու համար:3. Նախագծի եզրափակիչ մասում «Սույն որոշումն ուժի մեջ է մտնում 2025 թվականի հունվարի 1-ից» բառերն անհրաժեշտ է փոխարինել «Սույն որոշումն ուժի մեջ է մտնում պաշտոնական հրապարակմանը հաջորդող օրվանից և տարածվում է 2025 թվականի հունվարի 1-ից հետո առաջացած հարաբերությունների վրա» բառերով: | Չի ընդունվել։Ընդունվել է մասնակի։Ընդունվել է։ | Հարկ է նկատի ունենալ, որ օրենքով դրույքաչափը սահմանված է տեղական տուրքի համար՝ վերին և ներքին շեմերով, և համայնքի համար նախատեսված է կոնկրետ դրույքաչափ, որի համար, ըստ բնակավայրերի, սահմանված է գործակից։ Եթե համայնքի համար առանձին չսահմանվի դրույքաչափ, ապա այդ դեպքում միայն բնակավայրերի դրույքաչափը թյուրըմռնման պատճառ կհանդիսանա։ Բացի այդ, նույն կառուցվածքով ներկա իրավական ակտը գործել է նաև նախորդ տարիներին՝ հրապարակվելով համապատասխան հարթակում և երբևէ չի առաջացրել տարընթերցումներ։2. Նախագծի աղյուսակի «Աբովյան համայնք» սյունակը խմբագրվել է «Աբովյան համայնքի համար սահմանված ելակետային դրույքաչափ» բառերով՝ նաև հաշվի առնելով սույն ամփոփաթերթի առաջին առաջարկությունը և դրա վերաբերյալ ներկայացված բացատրությունը։ Նախագծի եզրափակիչ մասը խմբագրվել է։  |
| 2. | ՀՀ արդարադատության նախարարություն07.01.2025 թ.N //356-2025 | Նախագծի եզրափակիչ մասում «Սույն որոշումն ուժի մեջ է մտնում պաշտոնական հրապարակմանը հաջորդող օրվանից և տարածվում է 2025 թվականի հունվարի 1-ից հետո առաջացած հարաբերությունների վրա» բառերն անհրաժեշտ է փոխարինել «Սույն որոշումն ուժի մեջ է մտնում պաշտոնական հրապարակմանը հաջորդող օրվանից» բառերով: | Ընդունվել է։ | Նախագծի եզրափակիչ մասը խմբագրվել է։ Չեղյալ է ճանաչվել «2025 թվականի համար Հայաստանի Հանրապետության Կոտայքի մարզի Աբովյան համայնքում տեղական տուրքերի տեսակները և դրանց դրույքաչափերը սահմանելու մասին» N 201-Ն որոշումը։ |